b'\n_START_ARTICLE_\nGajeta\n_START_PARAGRAPH_\nGajeta je morski ribarski \xc4\x8damac zaobljena trupa, \xc5\xa1iljata pramca i krme, s jedrom. Dug izme\xc4\x91u 6 (manji tip) i 12 metara (ve\xc4\x87i tip, opalubljen). Opskrbljen s 4 - 6 vesala, kojima se vesla stoje\xc4\x87ki. U Hrvatskoj bila je u uporabi od 18. stolje\xc4\x87a, najvi\xc5\xa1e u srednjoj Dalmaciji. Poseban tip gajete, falku\xc5\xa1a, gradio se u Komi\xc5\xbei.'